Viuela
Viuela (isp. vihuela, vihuela de mano) – muzikos instrumentas – gnaibomasis chordofonas (viola). Populiarus ispanų Renesanso laikotarpio instrumentas. Panaši į didelę gitarą, turi 6–7 sudvigubintas stygas, suderintas kaip liutnios (G–c–f–a–d′–g′). XV–XVI a. viuela buvo aristokratų instrumentas, o liaudis grodavo gitaromis. XVIII a. iš viuelos ir gitaros sukurta šešiastygė gitara. Viuela taip pat vadinamas penkiastygis instrumentas, kuriuo groja Meksikos mariačių ansambliai. Repertuarą (2 viueloms ar viuelai ir balsui) sudarė 2–5 balsų motetai, madrigalai, šansonos, viljansikai, fantazijos, tjentai ir kiti kūriniai.